jkorsvik/nowiki_second_scrape_merged huggingface dataset:
Scott Maurstad

Scott Maurstad (født 20. august 1988) er en norsk dubber, stemmeskuespiller, instruktør og oversetter. Han er sønn av skuespilleren Mari Maurstad og musikeren Aage Kvalbein, og bror til barneskuespillerne Aslak Maurstad og Stinius Maurstad. 
Scott Maurstad har spilt i Barne-TV-serien Fritt Fram (med programleder Asgeir Borgemoen). Fra serien ble det gitt ut to musikkalbum med Asgeir Borgemoen og Scott Maurstad i spissen, og med Jørund Fluge Samuelsen fra Trang fødsel som musikalsk medhjelper. Det første albumet, Fritt Fram,  vant Spellemannprisen 2000 i klassen barneplate. 
Scott Maurstad har også erfaring som dubbeinstruktør, og som kreativt ansvarlig for en rekke filmer og tegneserier som dubbes til norsk (både i Kino- og TV-sammenheng). Han har også lånt stemmen sin til utallige figurer på TV.


== Skuespiller og stemmeroller i filmer, TV-serier og spill ==
Leonardo (Teenage Mutant Ninja Turtles 2012 TV-serien)
Emmet (Legofilmen)
Knerten og sjøormen


== Eksterne lenker ==
(en) Scott Maurstad på Internet Movie Database 
(no) Scott Maurstad hos Filmfront 
(en) Scott Maurstad hos The Movie Database
Pithanus maerkeli

Pithanus maerkeli er en tege tilhørende bladtegene (Miridae).


== Utseende ==
Artene i slekten Pithanus har reduserte vinger (brachypter), de er slanke, mørke og ligner derfor litt på maur.
Forbrystet (pronotum) er svart. Brystpartiet er bredest på midten og smalner litt både framover og bakover. Bakkroppen er sort og sidekantene er noe oppoverbøyde. Hunnene har gule markeringer på bakkroppen.
Lårene (femora) er gule.
Hodet er svart og har en brunlig nesten gul strek ved hvert øye. Antennene er svarte, men det første leddet er noe gult ytterst..


== Levevis ==
P. maerkeli lever av plantesaft den suger opp gjennom munnen som er formet som en snabel. Den finnes på gressenger og litt tørr myr med gress.


== Systematisk inndeling ==
I norden er det bare noen få arter i gruppen Pithanini, som kjennetegnes på at de er vingeløse og at brystpartiet er litt innsnørt bakover slik at de får et utseende som ligner på maur.

Nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Mirinae
gruppe Pithanini
slekten Myrmecoris
Myrmecoris gracilis (Sahlberg, 1848) – er funnet lengst sørøst på Østlandet.
slekten Pithanus – to arter i Norden.
Pithanus maerkeli (Herrich-Schaeffer, 1838)
Pithanus hrabei Stehlik, 1952 – er nokså nylig beskrevet som art. Den er funnet i det sørøstlige Finland, samt ett funn fra Oppland i Norge. Utbredelsen er lengre sør og øst i Europa. Den skiller seg fra P. maerkeli ved at lårene (femora) er svarte ut mot spissen (distalt).


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Gaun, Sven 1974. Blomsterteger (Miridae). Danmarks Fauna 81, 279 sider


== Eksterne lenker ==
(en) Pithanus maerkeli i Encyclopedia of Life 
(en) Pithanus maerkeli i Global Biodiversity Information Facility 
(no) Pithanus maerkeli hos Artsdatabanken 
(sv) Pithanus maerkeli hos Dyntaxa 
(en) Pithanus maerkeli hos Fauna Europaea 
(en) Pithanus maerkeli hos ITIS 
(en) Pithanus maerkeli hos NCBI 
(en) Kategori:Pithanus maerkelii – bilder, video eller lyd på Wikimedia Commons 
Fauna Europaea - Europas fauna, arter og utbredelseskart.
Stenodema holsata

Stenodema holsata er en tege tilhørende bladtegene (Miridae). Denne arten kalles ofte «gresstege», men har mange nært beslektede arter som ligner av utseende og som også lever på gress.
Denne arten er vanlig over hele Norge.


== Utseende ==
Stenodema holsata er svakt gul-brun eller grønn på farge, Noen ganger kan den være rett brun og noe rødlig på farge. Ved visse tidspunkt i livssyklusen skifter de farge på kroppen. Den grønne fargen dominerer på forsommeren, og det er helst hunnene som er grønne. Hannene er generelt noe mer blast gulbrun av farge. Den rødbrune fargen er vanlig om høsten, noe som gir dyrene god kamuflasje. To uskarpe mørkere lengestrek finnes fra hodet, bakover kroppen, over brystpartiet til scutellum.
Den er en langstakt tege med smal bakkropp. Hos den fullt utvokste (imago) tegen finnes det flygevinger under de smale dekkvingene. Hunnene kan ha reduserte vinger.
Hodet er noe spist framover og de har en lengdefure på pannen (issen). Første antenneledd er litt kortere enn hodets bredde og tykkere enn resten av antennen.


== Levevis ==
Stenodema holsata finnes helst i skog, på litt skyggefulle steder, der det er gress. Men det kan påtreffes også andre steder.
De sitter ofte på høye gresstrå, der de suger plantesaft fra frøene. Selv om det skulle blåse ganske mye, sitter de ganske godt.
De er gode flygere.
De overvintrer som voksne (imago) på bartrær.  Derfor ser vi disse tegene helst tidlig om våren, forsommeren når de etter overvintringen er ute for å pare seg og legge egg.  Men de er vanligst å se utpå sensommer og høsten.


== Systematisk inndeling ==
I norden er det flere arter i gruppen Stenodemini, som kjennetegnes på at de er lange og smale teger, som lever der det er gress.

Nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Mirinae
gruppe Stenodemini
slekten Stenodema
Stenodema holsata (Fabricius, 1787) – er funnet over hele Norge.


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Gaun, Sven 1974. Blomsterteger (Miridae). Danmarks Fauna 81, 279 sider


== Eksterne lenker ==
(en) Stenodema holsata i Global Biodiversity Information Facility 
(no) Stenodema holsata hos Artsdatabanken 
(sv) Stenodema holsata hos Dyntaxa 
(en) Stenodema holsata hos Fauna Europaea 
(en) Stenodema holsata hos NCBI 
(en) Kategori:Stenodema holsata – bilder, video eller lyd på Wikimedia Commons 
Fauna Europaea - Europas fauna, arter og utbredelseskart.
Tord Kolbeinsson

Tord Kolbeinsson (norrønt Þórðr Kolbeinsson) var en islandsk skald på 1000-tallet. Han var hirdskald hos jarlen Eirik Håkonsson, og diktet Eiriksdråpa om jarlen. Rundt 17 vers om jarlen er bevart fra Tord i kongesagaene. Det følgende er utdrag fra Eiriksdråpa:

Sørfra kom det sanne
sagn om store hærer,
om kjemper med stålvåpen.
Bønder ble redd for striden.Danenes lange skeider
i sør var dradd av lunnen
og satt på sjøen. Dette
hørte skipenes herre.Tord er en av to hovedpersoner i Bjarnars saga og hvor mange lausaviser er tilegnet hans forfatterskap. Tords sønn, Arnor Tordsson jarlaskald, ble også en kjent skald.


== Eksterne lenker ==
Þórðr Kolbeinsson alle bevarte kvad, islandsk
Wikisource: Tord Kobeinsson i Snorre Sturlassons Olav Tryggvassons saga – norsk
Knýtlinga saga Arkivert 26. september 2011 hos Wayback Machine. Utdrag, engelsk
Bjarnar saga Hítdælakappa – islandsk
Brundall

Brundall er en landsby og et verdslig sogn i distriktet Broadland i grevskapet Norfolk i England. Den ligger ved nordbredden av elven Yare, nær Surlingham Broad, omkring 11 km øst for byen Norwich. I henhold til folketellingen i 2011 har landsbyen og sognet en befolkning på 4019 innbyggere.Landsbyen er kjent for båtbyggerier. Brooms of Brundall var tidligere en viktig fabrikant, og stedet har fremdeles aktivitet innen industrien. Stedet har to jernbanestasjoner, Brundall og Brundall Gardens, som begge betjener Wherry Lines fra Norwich til Great Yarmouth og Lowestoft. 
Colin Chapman (1928–1982), grunnleggeren av Lotus Cars, var fra Brundall, og det samme var historikeren Robert Ashton (1924–2013).


== Referanser ==


== Eksterne lenker ==
(en) Brundall – kategori av bilder, video eller lyd på Commons

«Brundall», Genuki Norfolk
Church of St Laurence
Blickling

Blickling er en landsby og et verdslig sogn i distriktet Broadland i grevskapet Norfolk i England, omkring 2 km nordvest for byen Aylsham. I henhold til folketellingen i 2011 har landsbyen og sognet en befolkning på 113 innbyggere.Siden 1600-tallet har landsbyen vært konsentrert i to områder, rundt sognekirken og ved porten til Blickling Hall. Det meste av landsbyen ligger på herregårdens eiendom, som siden 1940 har vært i National Trusts eie. 
Flere medlemmer av familien Boleyn er kjent for å ha bodd i landsbyen.


== Referanser ==


== Eksterne lenker ==
(en) Blickling – kategori av bilder, video eller lyd på Commons

Blickling watermill history
The Buckinghamshire Arms
St Andrews, Blickling, Norfolk Churches
Blickling conservation area (PDF)
Monalocoris filicis

Monalocoris filicis, er en tege tilhørende bladtegene (Miridae). Den lever på bregner og er ganske vanlig.


== Utseende ==
Monalocoris filicis har fine lyse hår på kroppen.  Den er ganske oval (bred) og fargen er mest brunlig, men den kan være litt gul langs siden av bakkroppen. Unge voksne individer, om sommeren og utover høsten, er ofte litt lyse på farge, mens de som har overvintret er mørkere. Lengden er 2–3 mm.
Antennene er gulbrune, og det andre leddet er svart ytterst (distalt). Tredje antenneledd har en gul ring på midten. Det fjerde leddet er helt svart.
Beina er gule, mens det tredje fotleddet (tarsi) er mørkere.
Dekkvingens membran og cuneus, omslutter bakkroppspissen. Dekkvingens ytterste åre, på membranen, danner bare én lukket celle, og ikke to som hos de andre bladtegene (Miridae).
Kan skilles fra Bryocoris pteridis, den andre arten som lever på bregner, ved at første antenneledd er kortere enn halve hodets bredde. Dessuten når sugesnabelen bak til mellomhoften når den ligger bakover under kroppen.


== Levevis ==
Monalocoris filicis lever på bregner. De finnes på undersiden av bladene, hvor de suger plantevæske fra bregnens sporer.
Overvintringen er som voksen (imago). De voksne finnes derfor fra juli og utover høsten, og så igjen om våren.


== Systematisk inndeling ==
I norden er det to arter som lever på bregner, det er Monalocoris filicis (Linnaeus, 1758) og Bryocoris pteridis (Fallèn, 1807), begge tilhører underfamilien Byocorinae. I tropiske strøk finnes tallrike arter, de kan gjøre skade på planter av kakao, bomull, te og i gartnerier.

Nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Bryocorinae
slekten Monalocoris
Monalocoris filicis (Linnaeus, 1758) – vanlig i hele Norge, men sjeldnere lengst nord.
slekten Bryocoris
Bryocoris pteridis (Fallèn, 1807) – vanlig i hele Norge, men sjeldnere lengst nord.


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Gaun, Sven 1974. Blomsterteger (Miridae). Danmarks Fauna 81, 279 sider


== Eksterne lenker ==
(en) bregnetege i Encyclopedia of Life 
(en) bregnetege i Global Biodiversity Information Facility 
(no) bregnetege hos Artsdatabanken 
(sv) bregnetege hos Dyntaxa 
(en) bregnetege hos Fauna Europaea 
(en) bregnetege hos ITIS 
(en) bregnetege hos NCBI 
(en) Kategori:Monalocoris filicis – bilder, video eller lyd på Wikimedia Commons 
Monalocoris filicis – detaljert informasjon på Wikispecies 
Norsk entomologisk forening – for deg som vil lære mer om insekter.
Fauna Europaea - Europas fauna, arter og utbredelseskart.
Bryocoris pteridis

Bryocoris pteridis, er en tege tilhørende bladtegene (Miridae).  Den lever på bregner og er forholdsvis vanlig.


== Utseende ==
Bryocoris pteridis  er en 2 - 4 mm., mellombrun tege. Den kan ha reduserte vinger som voksen og da mangler cuneus og membranen.  Hanner er ofte mørke på oversiden, og vingene er litt lengre enn kroppen.
Antennene er gulbrune, og det andre leddet er svart ytterst (distalt).
Kan skilles fra Monalocoris filicis (Linnaeus, 1758), den andre arten som lever på bregner, ved at første antenneledd er nesten så langt som hodets bredde. Og at sugesnabelen ikke når lengre enn til første hoften, når den ligger bakover under kroppen.


== Levevis ==
Bryocoris pteridis (Fallèn, 1807) lever helst på litt fuktige og noe skyggefulle steder, på bregner og er ofte vanlig på bregnarten Petridium aquilinum.
Overvintringen skjer som egg, de voksne er å se fra slutten av juli og utover sensommer og høsten.


== Utbredelse ==
Bryocoris pteridis Finnes i hele Europa, men er sjeldnere helt i sør og øst.


== Systematisk inndeling ==
I norden er det to arter som lever på bregner, det er Monalocoris filicis (Linnaeus, 1758) og Bryocoris pteridis (Fallèn, 1807), begge tilhører underfamilien Byocorinae. I tropiske strøk finnes tallrike arter, de kan gjøre skade på planter av kakao, bomull, te og i gartnerier.

Nebbmunner (Hemiptera)
underorden teger (Heteroptera)
gruppe Cimicomorpha
familie bladteger (Miridae)
underfamilien Bryocorinae
slekten Monalocoris
Monalocoris filicis (Linnaeus, 1758) – vanlig i hele Norge, men sjeldnere lengst nord.
slekten Bryocoris
Bryocoris pteridis (Fallèn, 1807) – vanlig i hele Norge, men sjeldnere lengst nord.


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Gaun, Sven 1974. Blomsterteger (Miridae). Danmarks Fauna 81, 279 sider


== Eksterne lenker ==
(en) Bryocoris pteridis i Encyclopedia of Life 
(en) Bryocoris pteridis i Global Biodiversity Information Facility 
(no) Bryocoris pteridis hos Artsdatabanken 
(sv) Bryocoris pteridis hos Dyntaxa 
(en) Bryocoris pteridis hos Fauna Europaea 
(en) Bryocoris pteridis hos NCBI 
(en) Kategori:Bryocoris pteridis – bilder, video eller lyd på Wikimedia Commons 
Norsk entomologisk forening – for deg som vil lære mer om insekter.
Fauna Europaea - Europas fauna, arter og utbredelseskart.
Kittson County

Kittson County er et fylke i den amerikanske delstaten Minnesota. Det ligger i det nordvestlige hjørnet av staten og grenser mot Roseau County i øst og Marshall County i sør. Det har også grense mot delstaten Nord-Dakota i vest og Canada i nord.
Kittson Countys totale areal er 2 858 km² hvorav 17 km² er vann. I 2000 hadde fylket 5 285 innbyggere og administrasjonssenteret ligger i byen Hallock. 
Fylket har fått sitt navn etter pelshandleren og jernbaneentreprenøren Norman Kittson. 


== Eksterne lenker ==
(en) Offisielt nettsted 
(en) Kittson County, Minnesota – kategori av bilder, video eller lyd på Commons
Roseau County

Roseau County er et fylke i den amerikanske delstaten Minnesota. Det ligger i den nordvestlige delen av staten og grenser mot Lake of the Woods County i øst, Beltrami County i sørøst, Marshall County i sør og mot Kittson County i vest. Det har også grense mot Canada i nord.
Roseau Countys totale areal er 4 306 km² hvorav 41 km² er vann. I 2000 hadde fylket 16 338 innbyggere og administrasjonssenteret ligger i byen Roseau. 
Fylket har fått sitt navn etter elven Roseau River og innsjøen Roseau Lake. 


== Eksterne lenker ==
(en) Offisielt nettsted 
(en) Roseau County, Minnesota – kategori av bilder, video eller lyd på Commons
Lake of the Woods County

Lake of the Woods County er et fylke i den amerikanske delstaten Minnesota. Det ligger nord i staten og grenser mot Koochiching County i sørøst, Beltrami County i sør og mot Roseau County i vest. Det har også grense mot Canada i nord.
Lake of the Woods Countys totale areal er 4 597 km² hvorav 1 239 km² er vann. I 2000 hadde fylket 4 522 innbyggere og administrasjonssenteret ligger i byen Baudette. 
Fylket, hvor det nordligste punktet i det kontinentale USA ligger, har fått sitt navn etter innsjøen Lake of the Woods. 


== Eksterne lenker ==
(en) Offisielt nettsted 
(en) Lake of the Woods County, Minnesota – kategori av bilder, video eller lyd på Commons
Koochiching County

Koochiching County er et fylke i den amerikanske delstaten Minnesota. Det ligger nord i staten og grenser mot St. Louis County i øst, Itasca County i sør, Beltrami County i sørvest og mot Lake of the Woods County i nordvest. Det har også grense mot Canada i nord der elven Rainy River utgjør en naturlig grense.
Koochiching Countys totale areal er 8 170 km² hvorav 135 km² er vann. I 2000 hadde fylket 14 355 innbyggere og administrasjonssenteret ligger i byen International Falls som også er fylkets største by. 
Fylket har fått sitt navn etter et indiansk ord med ukjent betydning. 


== Eksterne lenker ==
(en) Offisielt nettsted 
(en) Koochiching County, Minnesota – kategori av bilder, video eller lyd på Commons
Cook County (Minnesota)

Cook County er et fylke i den amerikanske delstaten Minnesota. Det ligger lengst nordøst i staten ved Øvresjøen (Lake Superior) og grenser mot Lake County i vest. Det har også grense mot delstatene Wisconsin i sør (vanngrense), Michigan (vanngrense) i øst og mot Canada i nord.
Cook Countys totale areal er 8 650 km² hvorav 4 893 km² er vann. I 2000 hadde fylket 5 168 innbyggere og administrasjonssenteret ligger i byen Grand Marais. County'et har svært mange norsk-amerikanere. Det bor ellers mange ojibway-indianere i Cook County. I nord ligger en rekke innsjøer langs grensen mot Canada, i det såkalte Boundry Waters Canoeing Area. Dette inngår i Superior National Forest, som er vernet og strekker seg vestover. Langs innsjøen er det stor turisme, dette området kalles Arctic Riviera eller Norwegian Riviera. 
Ved Grand Portage helt i nord startet pelsjegerrutene i pelsjegerperioden fra 1650 og ut 1800-tallet – franske og senere skotske og engelske pelsjegere bar kanoer opp fra Grand Portage og padlet oppover vassdragene til Rainy Lake, 150-200 km lengre vest. Pelsjegerne byttet til seg pelsverket fra ojibway-indianerne som bebodde hele det nordøstlige Minnesota. Grand Portage er idag fylkets eneste indianerreservat, og flertallet av befolkningen i denne byen er ojibway'er.
Fylket har fått sitt navn etter major Michael Cook som deltok i den amerikanske borgerkrigen. 
Handlingen i Vidar Sundstøls roman Drømmenes Land, som fikk Rivertonprisen i 2008, foregår i Cook County.


== Eksterne lenker ==
(en) Offisielt nettsted 
(en) Cook County, Minnesota – kategori av bilder, video eller lyd på Commons
Asbjørn Aamodt

Asbjørn Toralf Aamodt (født 21. august 1893 i Larvik, død 23. januar 1966 på Nanset) var en norsk kunstner, kunstkritiker og fotballspiller. Asbjørn Aamodt var far til lyrikeren Bjørn Aamodt.
Aamodt var målvakt på Larvik Turn og fikk to kamper for Norges herrelandslag i fotball. I den første, borte mot Russland (Moskva, 14/9-13) ble resultatet 1-1 og dermed landslagets første kamp uten tap. I hans andre landskamp var motstanderen Sverige (25/10-14) og resultatet ble 0-7. Han var tapende finalist i norgesmesterskapet i 1919 som keeper for Frigg og i 1923 for Lyn.
Aamodt studerte på Statens håndverks- og kunstindustriskole under Christian Krohg. Han debuterte på Høstutstillingen i 1914. Han var avistegner i VG (1917–22) avbrutt av studietur til Paris (1920), deretter tegner for Dagbladet (1922–25), før han arbeidet for Arbeiderbladet, da også som kunstanmelder. Her ble han kjent da han i protest mot det rådende kunstsyn (og under pseudonymet Aakervik) i 1934 sendte inn, og fikk antatt ved Høstutstillingen, det raskt sammensatte og middelmådige maleriet «På vei til løkka». Blant andre kjente arbeider han utførte kan nevnes maleri av Herman Wildenvey, samt dekorasjoner i «Aamodtsalen» på Hotel Wassilioff i Stavern, ved Fredriksvern kunstnerkoloni og Citadelløya, der han bodde rundt 1925. 
Festsalen ved Korni fabrikkers festsal ble dekorert av ham i 1954.Han reiste mye, skrev Reiser og riss (Cappelen 1944), og flere maleri er fra disse som Hvit på sort (1939). Aamodt var også mye brukt illustratør til andres bøker, så som Oskar Braatens Oslo-fortellinger (1935) og Aksel Amundsens Oslo Bryggearbeideres Forening gjennom 75 år (1957).
Etter hvert flyttet han tilbake til farens (malermester Thorvald Aamodt) villa «Solbakken» i Nansetveien 43 på Nanset. Aamodt omkom da denne brant ned, en brann hans tre søstre overlevde.


== Referanser ==


== Eksterne lenker ==
(en) Asbjørn Aamodt – national-football-teams.com 
(en) Asbjørn Aamodt – WorldFootball.net 
(en) Asbjørn Aamodt – EU-Football.info 
(no) Asbjørn Aamodt – Norges Fotballforbund
Lake Superior

Lake Superior, eller Øvresjøen, er den største av De store sjøer som ligger på grensen mellom Canada og USA. Den grenser til Ontario i Canada, Minnesota, Wisconsin og Michigan i USA. De andre store innsjøene i området er Ontariosjøen, Eriesjøen og Michigan-Huronsjøen. Lake Superior har tradisjonelt vært regnet som den største av De store sjøer da Michigansjøen og Huronsjøen har vært regnet som to separate sjøer, men hydrologisk sett er disse én sammenhengende sjø der de to delene forbindes via det åtte kilometer brede og 37 meter dype Mackinacstredet.Lake Superior er med sine 82 100 km² verdens nest største ferskvannsinnsjø i areal, bare Michigan-Huronsjøen er større. Kaspihavet er også større, men består av saltvann og Bajkalsjøen i Sibir har større volum. Største lengde og bredde er henholdsvis 560 og 260 kilometer. Middeldybden er 147 meter og den er 406 meter dyp på det dypeste og inneholder 12 100 km³ vann.
Strendene, inkludert øyene, har en total lengde på 4 393 kilometer. Den største øyen i innsjøen er Isle Royale. Over 200 elver har sitt tilløp i sjøen, de største er Nipigon, St. Louis River, Pigeon River, Pic River, White River, Michipicoten River og Kaministsquia River. Utløpet er elva St. Marys som renner til Huronsjøen.
Viktige byer ved Lake Superior er Duluth, Thunder Bay, Marquette, Sault Ste. Marie, Ontario og Sault Ste. Marie, Michigan.

		
		


== Referanser ==


== Eksterne lenker ==
(en) Lake Superior – kategori av bilder, video eller lyd på Commons
Atomic Kitten

Atomic Kitten er en engelsk jentegruppe fra Liverpool som består av Liz McClarnon, Natasha Hamilton og Jenny Frost. Sistnevnte erstattet Kerry Katona etter at hun sluttet i 2001. Gruppa ble offisielt oppløst i 2005, men har opptrått sammen etter dette.
Bandet sto for en mer pop-orientert form for vokalsang. De solgte over åtte millioner album og singler over hele verden. Mange av sangene nådde høyt opp på musikklistene, eksempler er «Right Now», «Whole Again», «Eternal Flame», «The Tide Is High» (opprinnelig sunget av The Paragones) og «Ladies Night». 


== Eksterne lenker ==
(en) Offisielt nettsted 
(en) Atomic Kitten – kategori av bilder, video eller lyd på Commons 
(en) Atomic Kitten på Internet Movie Database 
(en) Atomic Kitten på AllMovie 
(en) Atomic Kitten på Apple Music 
(en) Atomic Kitten på Boomplay 
(en) Atomic Kitten på Discogs 
(en) Atomic Kitten på MusicBrainz 
(en) Atomic Kitten på SoundCloud 
(en) Atomic Kitten på Spotify 
(en) Atomic Kitten på Songkick 
(en) Atomic Kitten på Last.fm 
(en) Atomic Kitten på Last.fm 
(en) Atomic Kitten på Genius — sangtekster
Bjørumsklumpen

Bjørumsklumpen (oftest bare kalt Klompen) er byfjellet til byen Namsos i Trøndelag. Det ligger like nord for Namsos sentrum og har en høyde på 114 meter over havet. Det tar omtrent 20 minutter å gå fra Kirkegata i Namsos til Bjørumsklumpen, som gir flott utsikt over Namsfjorden.


== Referanser ==
Carlton County

Carlton County er et fylke i den amerikanske delstaten Minnesota. Det ligger de østlige delene av staten og grenser mot St. Louis County i nord, Pine County i sør og mot Aitkin County i vest. Det har også grense mot delstaten Wisconsin i sørøst.
Carlton Countys totale areal er 2 267 km² hvorav 39 km² er vann. I 2000 hadde fylket 31 671 innbyggere. Administrasjonssenteret ligger i byen Carlton. Fylkets største by er Cloquet, kjent for Cloquet-brannen 1918.
Fylket har fått sitt navn etter Reuben B. Carlton. 


== Eksterne lenker ==
(en) Offisielt nettsted 
(en) Carlton County, Minnesota – kategori av bilder, video eller lyd på Commons
Governador Valadares

Governador Valadares er en by og kommune i delstaten Minas Gerais i sørøstregionen av Brasil. Byen ligger ved bredden av elva Rio Doce. Byen er et regionalt jordbruksenter og har 289 612 innbyggere (2006). Gruveselskapet CVRD driver en jernbanelinje som passerer gjennom byen. Governador Valadares har hatt ulike navn opp gjennom historien og fikk sitt nåværende navn i 1938.


== Referanser ==


== Eksterne lenker ==
Offisielt nettsted 
(en) Governador Valadares – kategori av bilder, video eller lyd på Commons 
http://www.gvfly.com.br/ibituruna.asp Arkivert 11. august 2007 hos Wayback Machine.
http://www.lestemais.com.br
http://www.drd.com.br